कुछ कार्यकर्ता जोश में आकर बाली के रथ पर मुक्के बरसाने लगे। स्थिति को बिगड़ता देख युवा मोर्चा प्रदेशाध्यक्ष नरेंद्र अत्री ने कार्यकर्ताओं को वहां से हटाने की कोशिश की। जबकि जीएस बाली वापस गाड़ी में बैठ गए। आगे जाकर मंदिर के पास मत्था टेकने के बाद वे मंडी की ओर रवाना हो गए। हालांकि बाली की इस पदयात्रा में करीब 150 गाड़ियां थीं। युवा मोर्चा ने करीब 20-25 मिनट तक बाली को सड़क पर रोके रखा। इससे एनएच पर दोनों ओर जाम लग गया। इस पर बाली से पूछा गया तो उन्होंने हंसकर कहा कि ये भी अपने ही बच्चे हैं। इनके विरोध का बुरा नहीं मानते। उधर भाजयुमो के प्रदेशाध्यक्ष नरेंद्र अत्री ने कहा कि उनका विरोध लोकतांत्रिक था। क्योंकि बाली ने हिमाचल रोजगार संघर्ष पदयात्रा के नाम पर जो ड्रामा रचा है, उसका वे विरोध करते हैं।